ระเบียบกรมสรรพสามิตระเบียบกรมสรรพสามิตว่าด้วยการปฏิบัติของเจ้าหน้าที่สรรพสามิตเกี่ยวกับการรับชำระเงินค่าธรรมเนียมใบอนุญาตขายสุรายาสูบ และไพ่ ผ่านธนาคารพ.ศ.๒๕๔๗[๑] เพื่อเป็นการอำนวยความสะดวกแก่ผู้ขอใบอนุญาตขายสุราประเภทที่๓ และประเภทที่ ๔ ตามพระราชบัญญัติสุรา พ.ศ. ๒๔๙๓ ใบอนุญาตขายยาสูบ ประเภทที่ ๒ชนิดยาเส้น ประเภทที่ ๓ ชนิดบุหรี่ซิกาแรต ยาเส้นปรุง และซิการ์ตามพระราชบัญญัติยาสูบ พ.ศ. ๒๕๐๙ และใบอนุญาตขายไพ่ ประเภทขายปลีกตามพระราชบัญญัติไพ่ พุทธศักราช ๒๔๘๖และเพื่อให้การปฏิบัติของเจ้าหน้าที่สรรพสามิตเกี่ยวกับการรับชำระเงินค่าธรรมเนียมใบอนุญาตประเภทต่างๆ ดังกล่าวผ่านธนาคารเป็นไปด้วยความถูกต้อง เรียบร้อยกรมสรรพสามิตจึงออกระเบียบกำหนดขั้นตอนการปฏิบัติของเจ้าหน้าที่สรรพสามิตเกี่ยวกับการรับชำระเงินค่าธรรมเนียมใบอนุญาตขายสุรายาสูบ และไพ่ ผ่านธนาคารไว้ ดังต่อไปนี้ข้อ ๑ระเบียบนี้เรียกว่า ระเบียบกรมสรรพสามิตว่าด้วยการปฏิบัติของเจ้าหน้าที่สรรพสามิตเกี่ยวกับการชำระเงินค่าธรรมเนียมใบอนุญาตขายสุรายาสูบ และไพ่ ผ่านธนาคาร พ.ศ. ๒๕๔๗ข้อ ๒ระเบียบนี้ให้ใช้บังคับตั้งแต่วันที่ ๒๔ พฤศจิกายน ๒๕๔๗ เป็นต้นไปข้อ ๓ในระเบียบนี้ธนาคาร หมายความว่าธนาคารที่มีการลงนามในบันทึกข้อตกลงขอใช้บริการรับชำระเงินค่าธรรมเนียมใบอนุญาตขายสุรายาสูบ และไพ่กับกรมสรรพสามิตและได้รับการประกาศกำหนดให้เป็นสถานที่รับชำระค่าธรรมเนียมใบอนุญาตขายสุรายาสูบ และไพ่ค่าธรรมเนียมใบอนุญาตขายสุรา ยาสูบ และไพ่หมายความว่า ค่าธรรมเนียมใบอนุญาตขายสุราประเภทที่ ๓ และประเภทที่ ๔ตามพระราชบัญญัติสุรา พ.ศ. ๒๔๙๓ ใบอนุญาตขายยาสูบประเภทที่ ๒ ชนิดยาเส้น ประเภทที่๓ ชนิดบุหรี่ซิกาแรต ยาเส้นปรุงและซิการ์ ตามพระราชบัญญัติยาสูบ พ.ศ. ๒๕๐๙และใบอนุญาตขายไพ่ประเภทขายปลีกตามพระราชบัญญัติไพ่ พุทธศักราช ๒๔๘๖รวมทั้งเงินหรือค่าธรรมเนียมที่เรียกเก็บตามกฎหมายอื่น ที่ระบุไว้ในแบบ สยพ. ๑สยพ. ๑ หมายความว่าแบบการขอใบอนุญาตขายสุรา ยาสูบ และไพ่ ตามที่กรมสรรพสามิตส่งให้ผู้ขอต่อใบอนุญาตผู้ขอใบอนุญาตหมายความถึง ผู้ขออนุญาตตามที่ระบุไว้ในแบบ สยพ. ๑ข้อ ๔เมื่อผู้ขอใบอนุญาตขายสุรา ยาสูบ และไพ่ นำแบบ สยพ. ๑ ไปติดต่อที่ธนาคารเพื่อขอใบอนุญาตขายสุรา ยาสูบ และไพ่ และได้ชำระเงินค่าธรรมเนียมใบอนุญาตขายสุรายาสูบ และไพ่ แล้วให้เจ้าหน้าที่สรรพสามิตปฏิบัติ ดังนี้๔.๑ เจ้าหน้าที่สรรพสามิตประจำศูนย์สารสนเทศมีหน้าที่ดำเนินการดังต่อไปนี้๔.๑.๑ Loginเข้าสู่ระบบ Corporate Banking ของธนาคารและดาวน์โหลดข้อมูลการชำระค่าใบอนุญาตผ่านธนาคารประจำวัน ทุกวันทำการ๔.๑.๒นำข้อมูลเข้าสู่ระบบงานใบอนุญาตของกรมสรรพสามิต และทำการ Updateข้อมูล หลังเวลา ๑๖.๓๐ น. เพื่อให้ข้อมูลดังกล่าวมีสถานะ ขอใบอนุญาตแล้วแต่ยังไม่ได้พิมพ์ใบอนุญาต๔.๑.๓ พิมพ์รายงานเพื่อตรวจสอบการ Updateข้อมูลว่า ถูกต้อง ครบถ้วน และไม่มีข้อผิดพลาดใด ๆหากพบข้อผิดพลาดจะได้ดำเนินการประสานงานแก้ไขให้ถูกต้องต่อไป๔.๑.๔ ส่งรายงานสรุปการชำระเงินค่าธรรมเนียมใบอนุญาตผ่านธนาคารไปให้สำนักงานสรรพสามิตพื้นที่๔.๒เจ้าหน้าที่สรรพสามิตประจำสำนักงานสรรพสามิตพื้นที่มีหน้าที่ดำเนินการ ดังต่อไปนี้๔.๒.๑พิมพ์รายงานการรับชำระเงินค่าธรรมเนียมใบอนุญาตผ่านธนาคารประจำวันออกมาตรวจสอบความถูกต้อง๔.๒.๒ พิมพ์ใบอนุญาต และส่งให้ผู้ขอใบอนุญาตทางไปรษณีย์โดยวันที่ที่ระบุในใบอนุญาต เป็นวันเดียวกันกับวันที่ที่ส่งเงิน๔.๒.๓ จัดทำใบนำส่งเงินสำหรับการขอใบอนุญาตขายสุรา ยาสูบ และไพ่ ที่ชำระเงินผ่านธนาคารเพื่อเตรียมนำส่งในเวลา ๑๕.๓๐ น.๔.๒.๔ พิมพ์รายงานสรุปประจำวัน ใบอนุญาตขายสุรา ยาสูบและไพ่ ผ่านธนาคารข้อ ๕การบันทึกรายการบัญชี ให้เจ้าหน้าที่สรรพสามิตฝ่ายเก็บรายได้ทำการบันทึกรายการบัญชี ดังต่อไปนี้(๑) ลงบัญชีเงินรายได้แผ่นดิน(๒) ลงบัญชีเงินนอกงบประมาณประกาศณ วันที่ ๗ ธันวาคม พ.ศ. ๒๕๔๗พาเกียรติ สมานบุตรรองอธิบดีรักษาการในตำแหน่งที่ปรึกษาด้านการพัฒนาและบริหารการจัดเก็บภาษีปฏิบัติราชการแทนอธิบดีกรมสรรพสามิตวฤษาย์/ผู้จัดทำ๒๗ตุลาคม ๒๕๕๒[๑]ราชกิจจานุเบกษา เล่ม ๑๒๒/ตอนที่ ๒๐ง/หน้า ๑๙/๑๐ มีนาคม ๒๕๔๘